
Az árfolyamok karmesterei – Politikai és ipari bejelentések hatásai különböző nyersolajok árfolyamára a háború árnyékában

Kulcsszavak: eseményelemzés, szankciók; háború; olaj;
A dolgozat a különböző olajipart érintő bejelentések hatását vizsgálja három különböző nyersolaj, a Brent, a WTI és az Ural típusú olaj árfolyamára fókuszálva. Részletesen bemutatásra kerül az eseményelemzés módszertana, története, valamint a kiválasztásának okai. Mindemellett az olajpiac történelmi vonatkozásai is ismertetésre kerülnek a vizsgált piaci szereplőkön, a kutatás tárgyát képező bejelentéseken, valamint a piachoz való kapcsolódási pontok azonosításán keresztül. A dolgozat célja több téren is tetten érhető: az orosz-ukrán konfliktus kezdetét követő időszakra fókuszálva korrelációt találni a bejelentések és a piac mozgása között, továbbá a piac mozgásának irányát párhuzamba állítani a bejelentés mögötti kívánt politikai, illetve gazdasági célokkal. Az eredmények láttán kijelenthető, hogy a különböző bejelentések mind fogyasztói, mind termelői oldalról kettős eredménnyel bírnak: egyes bejelentések szignifikáns hatást eredményeztek, és a feltételezett, kívánt irányba terelték a nyersanyagok árát, míg másoknál kisebb korrelációt, illetve a valószínűsíthető céllal szembeni eredményt értek el.



